CELEX: 32011R1257
Language: lt
Date: 2011-11-23 00:00:00
Title: 2011 m. lapkričio 23 d. Komisijos įgyvendinimo reglamentas (ES) Nr. 1257/2011, kuriuo iš dalies keičiamas Reglamentas (EB) Nr. 810/2008, kuriuo skiriamos aukštos kokybės šviežios, atšaldytos ir sušaldytos jautienos bei sušaldytos buivolienos tarifinės kvotos ir numatomas jų administravimas

3.12.2011   
            
            
               LT
            
            
               Europos Sąjungos oficialusis leidinys
            
            
               L 320/12
            
         KOMISIJOS ĮGYVENDINIMO REGLAMENTAS (ES) Nr. 1257/2011
   2011 m. lapkričio 23 d.
   kuriuo iš dalies keičiamas Reglamentas (EB) Nr. 810/2008, kuriuo skiriamos aukštos kokybės šviežios, atšaldytos ir sušaldytos jautienos bei sušaldytos buivolienos tarifinės kvotos ir numatomas jų administravimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, pateiktų CXL sąraše, parengtame užbaigus derybas dėl GATT XXIV.6 straipsnio (1), įgyvendinimo, ypač į jo 1 straipsnio 1 dalį,
   kadangi:
   
               (1)
            
            
               Komisijos reglamento (EB) Nr. 810/2008 (2) 1 straipsnyje leidžiama pradėti naudoti aukštos kokybės šviežios, atšaldytos arba sušaldytos galvijų mėsos, kuriai taikomi KN kodai 0201 ir 0202, ir produktų, kuriems taikomi KN kodai 0206 10 95 ir 0206 29 91, ir sušaldytos buivolienos be kaulų, kuriai taikomas KN kodas 0202 30 90, kasmetinę tarifinę kvotą;
            
         
               (2)
            
            
               Komisijos reglamento (EB) Nr. 810/2008 2 straipsnio a punktu skiriamos 28 000 tonos jautienos be kaulų, kuriai taikomi KN kodai 0201 30 00 ir 0206 10 95, aukštos kokybės jautienos, atitinkančios nurodytą apibrėžtį, gabalams ruošti;
            
         
               (3)
            
            
               Europos Sąjungos ir Argentinos susitarime pasikeičiant laiškais, pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (3) (toliau – susitarimas), patvirtintame Tarybos sprendimu 2011/769/ES (4), numatyta 1 500 tonų padidinti šaliai (Argentinai) priskirtą „šviežios, atšaldytos arba sušaldytos galvijų mėsos be kaulų“ ES tarifinę kvotą. Pirmuosius ketverius priemonės įgyvendinimo metus kvota kasmet padidinama 2 000 tonų. Tame susitarime taip pat numatytas paskyrimo šalies (Argentinos) sukūrimas siekiant skirti 200 tonų pagal ES „sušaldytos buivolienos be kaulų“ tarifinę kvotą; Argentinai numatyta kvota taip pat apima „šviežią ir atšaldytą“ mėsą;
            
         
               (4)
            
            
               siekiant aiškumo, reikėtų nurodyti buivolienos kilmės šalį;
            
         
               (5)
            
            
               Reglamento (EB) Nr. 810/2008 2 straipsnio e punktu 1 300 tonų mėsos, kuriai taikomi KN kodai 0201 20 90, 0201 30, 0202 20 90, 0202 30, 0206 10 95 ir 0206 29 91, skiriama aukštos kokybės jautienos, atitinkančios nurodytą apibrėžtį, gabalams ruošti;
            
         
               (6)
            
            
               Europos Sąjungos ir Naujosios Zelandijos susitarime pasikeičiant laiškais, pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (5), patvirtintame Tarybos sprendimu 2011/767/ES (6), numatyta pakeisti 1 300 tonų „aukštos kokybės jautienos“ apibrėžtį;
            
         
               (7)
            
            
               Reglamentas (EB) Nr. 810/2008 turėtų būti atitinkamai iš dalies pakeistas;
            
         
               (8)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 810/2008 iš dalies keičiamas taip:
   
               1)
            
            
               1 straipsnio 1 dalis iš dalies keičiama taip:
               
                           a)
                        
                        
                           a punktas pakeičiamas taip:
                           
                                       „a)
                                    
                                    
                                       66 750 tonų aukštos kokybės šviežios, atšaldytos arba sušaldytos galvijų mėsos, kuriai taikomi KN kodai 0201 ir 0202, ir produktų, kurių KN kodai yra 0206 10 95 ir 0206 29 91. 2011–2012 m. importo laikotarpiu visas kiekis yra 66 625 tonų, o 2012–2013, 2013–2014, 2014–2015 m. importo laikotarpiais visas kiekis yra 67 250 tonų.“;
                                    
                                 
                     
                           b)
                        
                        
                           b punktas pakeičiamas taip:
                           
                                       „b)
                                    
                                    
                                       2 250 tonų sušaldytos buivolienos be kaulų, kuriai taikomas KN kodas 0202 30 90 (nurodomas mėsos be kaulų svoris), kurios kilmės šalis – Australija. Šios kvotos eilės numeris yra 09.4001.“;
                                    
                                 
                     
                           c)
                        
                        
                           dalis papildoma šiuo c punktu:
                           
                                       „c)
                                    
                                    
                                       200 tonų „šviežios, atšaldytos arba sušaldytos buvolienos be kaulų“, kuriai taikomi KN kodai 0201 30 00 ir 0202 30 90 (nurodomas mėsos be kaulų svoris), kurios kilmės šalis – Argentina. Šios kvotos eilės numeris yra 09.4004.“;
                                    
                                 
                     
         
               2)
            
            
               2 straipsnis iš dalies keičiamas taip:
               
                           a)
                        
                        
                           a punktas pakeičiamas taip:
                           
                                       „a)
                                    
                                    
                                       29 500 tonų mėsos be kaulų, kuriai taikomi KN kodai 0201 30 00 ir 0206 10 95, ir kuri atitinka tokią apibrėžtį:
                                       „Rinktiniai jautienos gabalai, gauti iš jaučių, jaunų jautukų arba telyčių, kurie nujunkius buvo ganomi tik ganykloje. Pagal Argentinos Žemės ūkio, gyvulininkystės, žuvininkystės ir maisto sekretoriato (Secretaría de Agricultura, Ganadería, PESCA y Alimentos – SAGPyA) nustatytą oficialią jautienos klasifikaciją jaučių skerdenos klasifikuojamos į „JJ“, „J“, „U“ arba „U2“ kategorijas, jaunų jautukų ir telyčių skerdenos klasifikuojamos į „AA“, „A“ arba „B“ kategorijas“.
                                       Tačiau 2011–2012 m. importo laikotarpiu visas kiekis yra 29 375 tonų, o 2012–2013, 2013–2014 ir 2014–2015 m. importo laikotarpiais jis yra padidinamas iki 30 000 tonų.
                                       Gabalai ženklinami pagal Europos Parlamento ir Tarybos reglamento (EB) Nr. 1760/2000 (7) 13 straipsnio reikalavimus.
                                       Etiketėje gali būti papildoma nuoroda „aukštos kokybės jautiena“.
                                       Šios kvotos eilės numeris – 09.4450.
                                    
                                 
                     
                           b)
                        
                        
                           e punkte apibrėžtis pakeičiama taip:
                           „Atrinkti jautienos gabalai, gauti tik iš ganyklose ganytų jaučių arba telyčių, kurių išdarinėtų skerdenų svoris neviršija 370 kilogramų. Skerdenos klasifikuojamos į A, L, P, T arba F kategorijas; skerdenos apipjaustytos iki P kategorijos arba mažesnio riebalų sluoksnio ir jų raumeninis sluoksnis klasifikuojamas į 1 arba 2 kategoriją, atsižvelgiant į Naujosios Zelandijos mėsos tarybos taikomą skerdenų klasifikavimo sistemą.“;
                        
                     
         
               3)
            
            
               8 straipsnio 1 dalis pakeičiama taip:
               „1.   1 straipsnio 1 dalies b ir c punktuose ir 2 straipsnio a–e ir g punktuose nurodytas produktų kiekis išleidžiamas į apyvartą pateikus importo licencijas, išduotas pagal 4 straipsnio a ir b punktus ir šio straipsnio 2 dalį.“;
            
         
               4)
            
            
               10 straipsnio antra pastraipa pakeičiama taip:
               „Šio reglamento 1 straipsnio 1 dalies b ir c punktuose ir 2 straipsnio a–e ir g punktuose nurodytiems kiekiams taikomos Reglamento (EB) Nr. 376/2008, Reglamento (EB) Nr. 1301/2006 III skyriaus ir Reglamento (EB) Nr. 382/2008 nuostatos, nebent šiame reglamente būtų numatyta kitaip.“;
            
         
               5)
            
            
               11 straipsnis iš dalies keičiamas taip:
               
                           a)
                        
                        
                           1 dalies b punktas pakeičiamas taip:
                           
                                       „b)
                                    
                                    
                                       ne vėliau kaip rugpjūčio 31 d., pasibaigus kiekvienam importo tarifinės kvotos laikotarpiui, praneša produktų kiekį, kuriam ankstesnį importo tarifinės kvotos laikotarpį pagal importo tarifinę kvotą, kurios eilės numeriai 09.4001 ir 09.4004, išduotos importo licencijos (taip pat praneša, jei licencijų neišduota);“
                                    
                                 
                     
                           b)
                        
                        
                           3 punkto antroji pastraipa keičiama taip:
                           „Pranešimai apie šio reglamento 1 straipsnio 1 dalies b ir c punktuose ir 2 straipsnio a–e ir g punktuose nurodytus kiekius teikiami taip, kaip nurodyta šio reglamento IV, V ir VI prieduose.“;
                        
                     
         
               6)
            
            
               I priede apibrėžtis pakeičiama taip:
               „Aukštos kokybės jautiena, kurios kilmės šalis yra …
               
               (atitinkama apibrėžtis)
               
                  arba Buivoliena, kurios kilmės šalis yra Australija
               
               
                  arba Buivoliena, kurios kilmės šalis yra Argentina.“;
            
         
               7)
            
            
               II priedo pirmoji įtrauka pakeičiama tokiu tekstu:
               
                           „—
                        
                        
                           MINISTERIO DE ECONOMÍA Y FINANZAS PÚBLICAS:
                           išduoda mėsos, kurios kilmės šalis yra Argentina ir kuri:
                           
                                       a)
                                    
                                    
                                       atitinka 1 straipsnio 1 dalies c punkte pateiktą apibrėžtį;
                                    
                                 
                                       b)
                                    
                                    
                                       atitinka 2 straipsnio a punkte pateiktą apibrėžtį, sertifikatus.“;
                                    
                                 
                     
         
               8)
            
            
               IV, V ir VI priedai papildomi šiuo eilės numeriu ir kilmės šalimi:
               „09.4004“
               „Argentina“.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. gruodžio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 23 d.
      
         
            Komisijos vardu Pirmininko pavedimu
         
         Dacian CIOLOȘ
         
            Komisijos narys
         
      
   
   
      (1)  OL L 146, 1996 6 20, р 1.
   
      (2)  OL L 219, 2008 8 14, р 3.
   
      (3)  OL L 317, 2011 11 30, p. 11.
   
      (4)  OL L 317, 2011 11 30, p. 10.
   
      (5)  OL L 317, 2011 11 30, p. 3.
   
      (6)  OL L 317, 2011 11 30, p. 2.
   
      (7)  OL L 204, 2000 8 11, p. 1. “;